הקטנת חזה – האם שד גדול עלול לגרום לנזקים ?
בתרבויות שונות חזה גדול נחשב לסקסי ומושך. נשים רבות היו רוצות שהחזה שלהן יהיה גדול יותר.
אך האם נשים עם חזה גדול מאד שמחות בחלקן? כנראה שבד"כ לא!
אבל, כאשר החזה הוא גדול מידי, לעיתים אף הרבה יותר מהמתאים למידות הגוף, הוא עלול להוות גורם מפריע ומטריד. חזה גדול וכבד יכול להוות בעיה גופנית ופסיכולוגית.
פסיכולוגית – נפשית – בגיל צעיר כאשר החזה של הנערה הוא חזה גדול מאד ונראה יוצא דופן לעומת שאר הנערות בנות גילה, יכולה להגרם לנערה מבוכה רבה, פגיעה קשה בחיי החברה עד כמעט להתנזרות והמנעות מיציאה מהבית,פגיעה בדימוי הגוף, וירידה בבטחון העצמי, ( המנעות מהליכה לים או לבריכה, יציאה לטיולים או מחנות קיץ, המנעות מפעילות ספורטיבית או רקודים וכיוצא בזה. בכך נגרמת לנערה מצוקה קשה הבאה לידי ביטוי בכל תחומי החיים..
מבחינה גופנית – חזה גדול וכבד יכול לגרום לכאבי צוואר וגב, נוקשות באזור העורף, גירוי בכפל שמתחת לשד עם התפתחות של דלקת בעור ופטרת, שפשוף עד לפציעה באזור כתפיית החזייה וכאבים בכתפיים, ירידה בתחושת הפטמה, הרגשת נימול באצבעות הידיים והפרעה בנשימה.
ירידה במשקל ועוד – מרבית הנשים בעלות חזה גדול וכבד ניסו לצמצם את סיבלן במשך השנים באמצעים רבים כמו: ירידה במשקל – אשר ברוב המקרים אינה מסייעת מאחר ואין ביכולתנו לכוון את הירידה במשקל לאזור שממנו אנו מעוניינים להוריד, שימוש בחזיות מיוחדות , תומכות, אשר עלותן גבוהה יותר יופיין מפוקפק והמגוון מצומצם יותר וניתן לרכישה רק בחנויות מיוחדות, שימוש בתרופות נגד כאבים וטיפולים פיזיותרפיים שכמובן הקלו חלקית בלבד.
לאחרונה פירסמה קבוצת חוקרים עבודה חדשה שבקשה לקשור את כאבי הגב והצוואר ובעיות היציבה עם ממצאים רפואיים אובייקטיבים.
בעבודה זו לא נבדקו נשים מבוגרות לאחר הפסקת הווסת, אבל בנקל ניתן להניח שבקבוצת הגיל שמעל 50 המצב רע הרבה יותר. זאת מכיוון שלנשים אלו המצטרפות למעגל הנשים בגיל המעבר יש נטייה גדולה בהרבה לסבול, בין יתר תופעות גיל המעבר, מבריחת סידן מהעצמות – האוסטאופורוזיס המחליש יותר את הכח של עמוד השדרה אל מול המשקל של השדיים.
ניתוח להקטנת חזה הוא ניתוח המבוצע בהרדמה כללית ואורך כ – 2-3 שעות. במהלך הניתוח מסירים חלק מרקמת השד וכן חלק מהעור ועל ידי כך מקטינים ומעצבים את השד.
ההתאוששות מהניתוח לוקחת כ – 10-14 יום עד לחזרה לעבודה כאשר חזרה לפעילות מאומצת יותר היא הדרגתית ולוקחת עוד מספר שבועות.